Anna vald (Läti)

Anna vald (läti keeles Annas pagasts) on vald Lätis Alūksne piirkonnas. Enne 2009. aasta haldusreformi kuulus vald Alūksne rajooni.

Vald piirneb sama piirkonna Jaunalūksne, Jaunanna, Maliena, Kalncempji ja Alsviķi vallaga, samuti ka Gulbene piirkonna Stāmeriena vallaga.

Valla pindala on 53 km². 2016. aasta seisuga elas seal 463 inimest. Valla keskus on Anna küla, vallavanem on Vēsma Čugunova. 

Valla suurim jõgi on Paparze.

 Ajalugu 

Aastal 1920 kuulus valla aladel Vecanna mõisale 713, Jaunanna mõisale 629, aga Ate mõisale 439 hektarit maad. Aastal 1935 oli Anna valla pindala 148,3 km² ja seal oli 2338 elanikku. 1945. aastal moodustati valda Anna ja Meijeri külanõukogu, aastal 1949 vald likvideeriti. Aastal 1977 korrigeeriti Anna ja Stāmeriena külanõukogu piiri. Aastal 1990 muudeti külanõukogu vallaks. 2009. aastast kuulub vald Alūksne piirkonda.

 Kaitstavad objektid 

Muinsusmälestistest on riikliku kaitse all Salni muinaskalmed ehk Rootsi kalmistu, Bundzēni muinaskalmed, Mūrnieki muinaskalmed ja Gaigaļi muinaskalmed. Regionaalse kaitse all on Lupatase muinaskalmed ja hiiepaik Gulbji ristikivi (Tabakdoze). Kohaliku kaitse all on Vecanna mõisa hoonetekompleks (laut, ait, tall-kõrts, häärberi varemed).

Looduskaitse all on Šarapi pärn, Āmaņi tamm, Otte mõisa pärn, Lupatase kadakas, Vārni tamm, Zeltiņi tammed, Censoņi tamm ja Zarsi mänd.

 Asustus 

Aastal 2011 elas vallas 406 lätlast, 18 venelast ja 2 ukrainlast.Ethnic composition of Latvia 2011

Valla külad on:

 Küla  Küla tüüp  Elanike arv  Anna  ciems  157 (2025) Dacvari   mazciems  4 (2007) Dostas  mazciems  6 (2007) Grēveles   mazciems  13 (2007) Kadilas  mazciems   3 (2007) Kauļi  mazciems    11 (2007) Lejas  mazciems   2 (2007) Mūrnieki  mazciems    15 (2007) Otte  mazciems     Prēdeļi  mazciems   16 (2007) Tarlapi  mazciems   3 (2007) Vecanna  mazciems    28 (2007) Vējiņi  mazciems   10 (2007)
Ülejäänud valla elanikud elasid külade koosseisu mitte kuuluvates taludes.

Viited

 Välislingid 

Kategooria:Läti vallad
Kategooria:Alūksne piirkond